Държавен вестник, бр. 104, 2011 г., стр. 51

БРОЙ  104	
Д Ъ Р Ж А В Е Н  В Е С Т Н И К 	
СТР.  51  
5. да притежава удостоверение за допълни­
телно обучение за извършване на периодични 
прегледи и проверки на ППС.
(2) Техническият специалист и председа­
телят на комисия, извършващи прегледи и 
проверки по ADR, трябва да отговарят на 
изискванията по ал. 1, т. 2 – 4 и:
1. да са завършили висше образование 
по специалност съгласно приложение № 1, 
букви „А“ или „Б“ или висше образование и 
специализация, курсът на обучение по която 
е продължил не по-малко от една година по 
специалностите по букви „А“ и „Б“;
2. да притежават най-малко 3 години тру­
дов стаж по една или повече специалности, 
посочени в приложение № 1;
3. да притежават свидетелство за профе­
сионална квалификация.
(3) Председателят на комисия за извършване 
на периодични прегледи на ППС е технически 
специалист, който отговаря на изискванията 
по ал. 1, т. 2 – 5 и:
1. е завършил средно или висше образование 
със специалност по букви „А“, „Б“, „В“ или 
„Г“ на приложение № 1 или специализация, 
курсът на обучение по която е продължил не 
по-малко от една година по специалностите 
по букви „А“ и „Б“;
2. има не по-малко от 3 години трудов стаж 
по една или повече специалности, посочени 
в приложение № 1.
Чл. 14. (1) Допълнителното обучение за 
извършване на периодични прегледи на ППС 
и прегледи и проверки по ADR се провежда 
от висши учебни заведения, акредитирани 
по реда на Закона за висшето образование, 
или от организации, оправомощени в друга 
държава – членка на Европейския съюз, за 
такава дейност.
(2) Допълнителното обучение по ал. 1 се 
провежда по учебна документация, утвърдена 
от изпълнителния директор на агенцията. 
Учебната документация се публикува на 
страницата на агенцията в интернет.
(3) Темите, учебните дисциплини, както и 
продължителността на допълнителното обу­
чение се определят с учебната документация 
по ал. 2. 
(4) Техническите специалисти преминават 
допълнително обучение преди вписването им 
в регистъра по чл. 15, ал. 1, след което:
1. техническите специалисти по чл. 13, 
ал. 1 – на всеки 4 години от предходното 
удостоверение за допълнително обучение;
2. техническите специалисти по чл. 13, 
ал. 2 – на всеки 2 години от придобиването 
на свидетелството за професионална квали­
фикация.
(5) След завършване на допълнителното 
обучение висшето учебно заведение издава:
1. удостоверение за допълнително обуче­
ние – на техническите специалисти по чл. 13, 
ал. 1 след провеждане на първото им обучение, 
преди вписването им в регистъра по чл. 15, 
ал. 1, както и след завършване на обучение­
то по ал. 4, т. 1 и 2 – на всички технически 
специалисти;
2. свидетелство за професионална квали­
фикация – на техническите специалисти по 
чл. 13, ал. 2 след провеждане на първото им 
обучение, преди вписването им регистъра по 
чл. 15, ал. 1. 
Чл. 15. (1) Изпълнителна агенция „Авто­
мобилна администрация“ води регистър на 
председателите на комисии и техническите 
специалисти, които отговарят на изисквани­
ята по чл. 12 – 14. Вписването в регистъра се 
извършва по заявление на лицето по чл. 16 
(приложение № 3).
(2) Председателите на комисии и техниче­
ските специалисти се заличават от регистъра 
по ал. 1:
1. по искане на лицето по чл. 16, получило 
разрешение за извършване на периодични 
прегледи на ППС;
2. по искане на лицето, вписано в регистъра;
3. при повторно извършени нарушения на 
правилата за извършване на периодичните 
прегледи за проверка на техническата изправ­
ност на пътните превозни средства;
4. когато са разпоредили да се издаде или 
са издали документ за извършен периодичен 
преглед за проверка на техническата изправ­
ност на пътно превозно средство, без то да е 
представено на преглед;
5. при повторно нарушение на изискването 
техническият специалист да уведоми Изпълни­
телна агенция „Автомобилна администрация“ 
в срока по чл. 28, ал. 3, че индивидуалният 
му печат е изгубен, откраднат или унищожен;
6. когато като председател на комисия е 
предоставил паролата си и/или картата си 
за достъп до информационната система по 
чл. 11, ал. 3 на друго лице и то я използва;
7. когато техническият специалист пре­
достави индивидуалния си печат за заверка 
на документите, удостоверяващи, че пътното 
превозно средство е технически изправно, на 
друго лице и то го използва;
8. когато престанат да отговарят на някое 
от изискванията по чл. 12 – 14.
(3) Заличаването от регистъра на председа­
теля на комисията, извършваща прегледите, 
и техническите специалисти се извършва със 
заповед на министъра на транспорта, инфор­
мационните технологии и съобщенията или 
оправомощено от него длъжностно лице.
(4) Заповедта по ал. 3 подлежи на оспорване 
по реда на Административнопроцесуалния 
кодекс. Оспорването не спира изпълнението 
на заповедта.